Drie Reekse van Die Swart Kat is uitgesaai in die laat 80s en vroeë 90s. In die derde reeks is die akteurs verander om by storielyn/tydlyn te bly.
Die vyfde boek in die reeks oor die onverskrokke, misdaadbestrydende Swart Kat. 'n Sluwe swartgeklede skurk genaamd Vlieende Vos maak oral amok en dit wil voorkom asof die vent wraggies kan vlieg! Het hy dalk spesiale kragte? En sal die Swart Kat die dief se kriptiese rympies kan ontsyfer voordat hy weer toeslaan?
Die Swart Kat loop op die spoor van misdadigers in Suid-Afrika. Die woord genade bestaan nie in sy woordeskat nie. Hy is vinniger as die pik van'n mamba, geruisloser as 'n arend, so sterk soos 'n bees en so onverskrokke soos 'n ratel. In hierdie eerste aflewering van die Swart Kat se avonture sorg die Swart Kat dat drie boewe behoorlik les opse.
Die Swart Kat het sy hande vol met 'n skurk in 'n onverwagse gedaante: 'n dief wat homself Die Nar noem en boonop hou van publisiteit! Sal die gemaskerde held die raaisel kan oplos voor die simpel sersant Kobus Bril dit regkry - en gaan almal hierdie keer weet dat die Swart Kat toegeslaan het?
Die Swart Kat slaan altyd seer, hy slaan soms mis, maar wanneer hy toeslaan, slaan hy sommer 'n noot! 'n Geslepe bende brandkluisrowers se planne word gefnuik by 'n nuwe teaterkompleks; die gewetenlose boef Bianchi word op land en in die lug beveg. Maar die roof by die Grendel Bank kos amper die Swart Kat se lewe ... ook maar goed hy het nege lewens!